**JUDEȚUL ILFOV**

 **PRIMĂRIA ORAȘ PANTELIMON**

**CONSILIUL LOCAL ORAȘ PANTELIMON FEDERAȚIA ROMÂNĂ DE CANOTAJ**

**NR. \_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_ NR. \_\_\_\_\_\_\_\_/\_\_\_\_\_\_\_\_\_\_\_\_\_**

**PROTOCOL DE COLABORARE**

**PREAMBUL**

Recunoscând importanța Lacului Pantelimon, ce face parte din salba de lacuri a râului Colentina, cu o înlănțuire de 15 lacuri, ce străbat capitala, situat în aval de lacul Dobroești și în amonte de lacul Cernica ce reprezintă o zonă de interes recreativ pentru locuitorii orașului Pantelimon, cât și pentru locuitorii capitalei, prin Hotărârea Consiliului Local Pantelimon nr. 218 din 17.08.2022 a fost aprobat Regulamentul privind desfășurarea activităților de agrement și sporturi nautice pe lacul Pantelimon.

Având în vedere interesul autorităților publice locale implicate în promovarea activităților sportive la nivel general, în mod special canotaj – urmare a faptului că la nivelul Clubului Sportiv Orășenesc Pantelimon s-a înființat de curând secția de canotaj, precum și solicitarea Federației Române de Canotaj se constată oportunitatea încheierii prezentului protocol în scopul asigurării condițiilor adecvate de promovare a canotajului, desfășurarea antrenamentelor și competițiilor sportive, atât la nivelul Federației Române de Canotaj, cât și ACSOV Pantelimon, implicit a turismului și agrementului local, dar în același timp de susținere și promovare a măsurilor de conservare și păstrare într-o stare ecologică bună a mediului înconjurător, totodată asigura premisele dezvoltării pe viitor, în cadrul acestui parteneriat, a unor proiecte finanțate inclusiv din fonduri europene.

Temei legal:

* Prevederile art. articolul 129 alin. (2) lit. e) din OUG nr. 57/2019 privind Codul Administrativ.
* Legii nr. 69/2000 a educației fizice și sportului, cu modificările și completările ulterioare

Părțile au încheiat prezentul protocol de colaborare, după cum urmează:

**Art. 1 Părțile partenere în protocol**

* 1. **UNITATEA ADMINISTRATIV TERITORIALĂ A ORAȘULUI PANTELIMON** cu sediul în județul Ilfov, oraș Pantelimon, str. Sfântu Gheorghe, nr.32, cod fiscal 4420759, [www.primariapantelimon.ro](http://www.primariapantelimon.ro), reprezentată prin Primar dnul Marian IVAN,

și

* 1. **FEDERAȚIA ROMÂNĂ DE CANOTAJ** cu sediul în București, str. Vasile Conta nr. 16, sector 2, telefon 021.3173. 200, fax 021.3173.201, e-:office@frcanotaj.ro, reprezentată prin Elisabeta LIPĂ în calitate de președinte

**Art.2. Obiectul protocolului**

Orașul Pantelimon asigură Federației Române de Canotaj folosirea suprafeței luciului de apă (Lacul Pantelimon II), aflată în domeniul public, în vederea organizării și desfășurării acestei activități sportive și de agrement.

**Art. 3. Obiectivele protocolului**

**3.1.** Protocolul de colaborare reglementează condiţiile cadru ale cooperării dintre parteneri.
**3.2.** Scopul acestui parteneriat constă în promovarea sportului în general şi a canotajului, în mod special, precum și stabilirea principiilor de bază pentru folosirea suprafeței luciului de apă (Lacul Pantelimon II) numai în scopri sportive și de agrement, dar și conservarea și exploatarea durabilă a resursei de apă, de susținere și promovare a măsurilor de conservare și păstrare într-o stare ecologică bună a mediului înconjurător

**3.3.** Prezentul protocol se referă la stabilirea responsabilităților, schimbul de informații și colaborarea în vederea realizării obiectivului de promovare și susținere a canotajului prin asigurarea suprafeței de luciu de apă (lacul Pantelimon II) necesar organizării și desfășurării acestei activități sportive, pentru ACSOV Pantelimon și Federația Română de Canotaj, în conformitate cu regulamentul aprobat de Consiliul Local al orașului Pantelimon, prin Hotărârea Consiliului Local Pantelimon nr. 218 din 17.08.2022.

**3.4.** Activitatea sportivă de performanță susținută de ACSOV Pantelimon sub îndrumarea Federației Române de Canotaj are ca scop promovarea sportului de performanță, reprezentarea Orașului Pantelimon la cel mai înalt, promovarea canotajului și sporirea prestigiului Orașului Pantelimon.

**Art. 4. Principiile de bună practică ale parteneriatului**

4.1. Parteneriatul creat prin prezentul protocol se constituie pe principiile cooperării loiale între parteneri, angajamentului şi responsabilităţii, cu respectarea standardelor profesionale şi de etică în îndeplinirea responsabilităţilor asumate prin acest protocol.

4.2. Părţile trebuie să se consulte în mod regulat şi să se informeze asupra tuturor problemelor apărute ce pot avea legătură cu procesul de implementare a proiectului.

**Art. 5. Durata**

5.1. Prezentul Protocol de Colaborare se încheie pentru o perioadă de 15 (cincisprezece) ani şi intră în vigoare de la data semnării de către ambele părţi.

5.2. Prezentul protocol poate fi prelungit și/sau modificat prin acordul scris al ambelor părți, prin act adițional urmând să se prelungească automat cu câte un an, fără alte formalități dacă niciuna dintre părți nu-și exprimă intenția de a solicita încetarea valabilității sale la expirarea acestei perioade.

**Art. 6. Condiții generale**

Părtile au convenit încheierea prezentului acord, după cum urmează:

a) Părţile sunt de acord cu faptul că suprafaţa de luciului de lac (Lacul Pantelimon II) pusă la dispoziţie de către Orașul Pantelimon este necesară în vederea desfăşurării activității de canotaj pentru antrenamente, jocuri oficiale sau amicale ale echipelor naţionale și a membrilor ACSOV Pantelimon;
b) Pentru desfășurarea activităților sportive, antrenamente, competiții, suprafața luciul de lac, necesită amenajări: delimitarea zonelor de navigaţie şi asigurarea desfăşurării în siguranţă prin balize, indicatoare de semnalizare, montarea unui număr de culoare;
c) Pe toată perioada de folosință a lacului se vor lua toate măsurile care se impun pentru evitarea poluării apelor, pentru protecția factorilor de mediu, a zonelor appropriate, se vor respecta toate măsurile luându-se măsurile de prevenire și combatere a poluării accidentale.

d) Părţile sunt de acord şi îşi asumă faptul că vor efectua toate demersurile necesare pentru mediatizarea acțiunilor commune, că vor depune toate diligenţele în vederea îndeplinirii obiectivelor asumate prin acordurile şi prezentul protocol.

**Art.7 Obligațiile și contribuțiile partenerilor**

**7.1. ORAȘUL PANTELIMON**

a) Să permită Federației Române de Canotaj folosirea suprafaței de luciu de lac, conform plan anexă, în scopul desfășurării antrenamentelor și competițiilor sportive în conformitate cu regulamentul aprobat de Consiliul Local al orașului Pantelimon, prin Hotărârea Consiliului Local Pantelimon nr. 218 din 17.08.2022;

b) Să permită amplasarea gratuită pe luciu de apă a dotărilor necesare pentru desfășurarea antrenamentelor și competițiilor sportive de către sportivii Federației Române de Canotaj, cu condiția ca amenajările propuse să nu afecteze structura, dimensiunile, caracteristicile, ecosistemul și rolul funcțional al lacului;

c) Să promoveze imaginea Federației Române de Canotaj în acțiuniile pe care le desfășoară UAT Pantelimon în domeniul sportiv – secția canotaj;

**7.2.** **FEDERAȚIA ROMÂNĂ DE CANOTAJ**

a) Să promoveze imaginea si interesele autorității publice locale în domeniul sportului, special canotaj;

b) Să asigure gratuit pentru sportivii legitimați la secția de canotaj a ACSOV Pantelimon echipamentele, dotările, cazarea și hrana necesară desfășurării activităților sportive specifice acestui sport.

c) Să permită gratuit desfășurarea activităților specifice secției de canotaj a ACSOV Pantelimon (antrenamente, păstrarea bărcilor în hangare, etc) în viitoarea baza nautică ce va funcționa pe raza UAT Pantelimon;

d) Înainte de începerea activității se vor obţine toate avizele şi autorizaţiile necesare, conform legislaţiei în vigoare;

e) Să balizeze culoarele de ieșire/intrare în vederea asigurării protecției celorlalte zone ale luciului de apă. Delimitarea zonei se va realiza asigurându-se libera circulație și pentru pentru alte ambarcațiuni conform regulamentului aprobat de Consiliul Local al orașului Pantelimon, prin Hotărârea Consiliului Local Pantelimon nr. 218 din 17.08.2022;

f) Să asigure gratuit gararea, întreținerea și costurile aferente ambarcațiunilor aflate în dotarea Poliției Locale oraș Pantelimon, utilizate pentru punerea în aplicare a regulamentului aprobat de Consiliul Local al orașului Pantelimon, prin Hotărârea Consiliului Local Pantelimon nr. 218 din 17.08.2022.

g) Să dezvolte și să implementeze programe sportive specifice pentru persoane cu dizabiltăți ce locuiesc pe raza UAT Pantelimon.

h) Să asigure protecția mediului. În situația producerii unui incident/accident cu impact de mediu din vina sa, Federația va suporta costul pentru repararea prejudiciului potrivit ‚poluatorul plătește’, conform OUG 68/2007.

**Art.8. Confidențialitate**

Părțile semnatare se angajează să păstreze confidențialitatea asupra oricărui document, informație sau material comunicat către una dintre părți, celeilalte, ca fiind confidențial.

**Art.9. Publicitate și relații externe**

Părțile semnatare ale prezentului protocol se obligă să recunoască și să promoveze în orice prezentare, notificare sau material publicat, realizate în cadrul activităților comune, parteneriatul dintre ele și sprijinul oferit de parteneri.

**Art. 10. Forța majoră**.

10.1. Forţa majoră exonerează părţile semnatare de îndeplinirea obligațiilor asumate prin prezentul Protocol de Colaborare, pe toată perioada în care acesta acţionează.

10.2. Forţa majoră este constatată de o autoritate competentă.

10.3. Partea semnatară care invocă forţa majoră are obligaţia de a notifica cealaltă parte, imediat şi în mod complet, despre producerea acesteia şi să ia orice măsuri pe care le are la dispoziţie, în vederea limitării consecinţelor.

**Art.11. Litigii**

Litigiile născute în legătură cu încheierea, executarea, modificarea şi încetarea acestui protocol ori alte pretenţii decurgând din prezentul protocol vor fi supuse unei proceduri prealabile de soluţionare pe cale amiabilă.

În condiţiile în care în termen de cincisprezece zile de la începerea acestor proceduri neoficiale părţile nu reuşesc să rezolve în mod amiabil o divergenţă contractuală, fiecare se poate adresa instanţelor judecătoreşti competente.

**Art.12. Rezilierea protocolului**

Constituie motiv de reziliere a prezentului contract următoarele:

8.1. Nerespectarea de către părţile protocolului a prevederilor prezentului protocol.

8.2. Părțile au căzut de comun acord ca prezentul protocol să înceteze de plin drept, în temeiul unui pact comisoriu de gradul IV fără punerea în întârziere a structurii sportive sau fără altă formalitate și fără intervenția instanțelor judecătorești, în următoarele situații:

a) daca structurii sportive îi sunt retrase sau nu obține autorizațiile, certificările sau orice alte documente necesare executării obligațiilor asumate.

b) daca cesioneaza drepturile si obligatiile contractuale fără acordul proprietarului UAT Pantelimon.

**Art.13. Încetarea protocolului**

Protocol de Colaborare își încetează valabilitatea în următoarele:

a. La expirarea perioadei pentru care a fost încheiat / sau prelungit prin act adițional, dacă nici una dintre părți nu solicită prelungirea valabilității protocolului.

b. Prin acordul părților, cu notificarea celeilalte părți cu 30 de zile calendaristice înainte de data la care încetarea urmează să-și producă efecte,

c. La apariția unor modificări legislative care nu mai permit derularea prezentului protocol,

d. Schimbarea obiectului de activitate în măsura în care este afectată desfășurarea activității prevăzută în protocol.

e. În situația în care una dintre părți nu își respectă obligațiile ce îi revin prin prezentul protocol, cu notificarea prealabilă a celeilalte părți cu 10 zile înainte.

f. Forța majoră, dacă este invocată.

**Art. 14. Comunicarea între parteneri**

 Schimbul de informații, de interes general, între parteneri, se realizează prin mesaje fax, mesaje de poștă electronică, scrisori, telefon, folosind datele de contact:

1. Pentru PRIMARIA ORAȘ PANTELIMON:

 Telefon – 021.350.24.42/021.301.70.01

 Fax 021.301.70.75

 e-mail: primar@primariapantelimon.

1. Pentru FEDERAȚIA ROMÂNĂ DE CANOTAJ

Telefon 021.3173. 200,

Fax 021.3173.201,

e-mail: office@frcanotaj.ro

**Art. 15. Dispoziţii finale**

Prezentul protocol de colaborare are caracterul unui document cadru si acoperă întreaga activitate de realizare a obiectivelor comune convenite.

Prezentul protocol poate fi modificat sau completat, cu acordul scris al părţilor semnatare ori de câte ori acestea convin asupra amendamentelor propuse. Partea care are iniţiativa amendării prezentului protocol va transmite celeilalte părţi, spre analiză, în scris, propunerile respective.

Încheiat la ..........................., astăzi ……………………, în 2 exemplare, toate cu valoare de original, câte un exemplar pentru fiecare parte.

**PRIMARIA ORAȘ PANTELIMON FEDERAȚIA ROMÂNĂ DE CANOTAJ**